Halima Abdallah Bulembo

Halima Abdallah Bulembo (an Haife ta 1 ga watan Afrilu 1991) Hakimar Gundumar Muheza ce a yankin Tanga. Kafin naɗin nata, Halima Abdallah Bulembo ta kasance 'yar majalisar wakilai ta musamman a yankin Kagera a Tanzaniya.  An naɗa ta a kujerarta a watan Nuwamba 2015, inda ta zama 'yar majalisa mafi ƙarancin shekaru a majalisar dokoki ta 11 ta Tanzania kuma tana kan muƙamin har zuwa watan Oktoba, 2020.  

 Rayuwar farko da ilimi 
An haifi Halima Abdallah Bulembo a watan Afrilu 1991 a Kagera, Arewa maso yammacin Tanzania. Ta shiga makarantar firamare ta Nyasho a shekarar 1998 kuma ta kammala a shekarar 2004. Daga nan ta shiga makarantar sakandiren Dr. Didas a shekarar 2005 kuma ta kammala matakin O a shekarar 2008. A cikin shekarar 2009, ta shiga makarantar sakandare ta St. Anne Marie Academy kuma ta kammala a shekarar 2011. Daga nan sai Halima ta yi karatun digiri na farko a jami’ar Tumaini a shekarar 2011, ta kammala a shekarar 2014. 

 Rayuwar siyasa da gogewa 
Halima ta fara aikinta na siyasa ne da farko a matsayin mai zawarcin jam’iyya mai mulki, Chama cha Mapinduzi (CCM) a shekarar 2002 yayin da kuma ta kasance mamba a kwamitin kula da harkokin Scout na ƙasa har zuwa shekara ta 2006. A wannan lokacin kuma ta kasance mamba a majalisar zartarwa ta Umoja wa Vijana wa CCM (UVCCM), reshen matasa na jam'iyya mai mulki.

An naɗa ta zama ‘yar majalisar wakilai ta musamman a shekarar 2015. Wa'adin ta ya ƙare a watan Oktoba 2020. 

 Manazarta 
Rukuni:Rayayyun mutane
Rukuni:Haihuwan 1991